CELEX: C2005/031/54
Language: et
Date: 2005-02-05 00:00:00
Title: Kohtuasi T-490/04: Saksamaa Liitvabariigi 21. detsembri 2004. aasta hagi Euroopa Ühenduste Komisjoni vastu

5.2.2005   
            
            
               ET
            
            
               Euroopa Liidu Teataja
            
            
               C 31/29
            
         Saksamaa Liitvabariigi 21. detsembri 2004. aasta hagi Euroopa Ühenduste Komisjoni vastu
   (Kohtuasi T-490/04)
   (2005/C 31/54)
   Kohtumenetluse keel: saksa
   Saksamaa Liitvabariik esitas 21. detsembril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on W.-D. Plessing ja Rechtsanwalt T. Lübbig.
   Hageja palub esimese astme kohtul:
   
               —
            
            
               tühistada komisjoni 20. oktoobri 2004. aasta otsus (K(2004)4001/3) postisaadetisi ettevalmistavat teenust reguleeriva Saksa õigusliku raamistiku kohta, eriti seoses iseteenindajate ja paljudele klientidele teenust osutavate ettevõtjate ligipääsuga avalikku postivõrku ning sellega seotud eritariifidega (BdKEP – piirangud postisaadetiste ettevalmistamise valdkonnas);
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Vaidlustatud otsuse kohaselt rikub Saksa Postgesetz'i (postiseadus) § 51 lõike 1 teise lause punkti 5, vastavalt millele sai Deutsche Post AG üleminekuajaks kirjade edastamise valdkonnas reserveeritud õigusliku seisundi (nn eksklusiivlitsentsi), EÜ artikli 86 lõiget 1 koostoimes EÜ artikliga 82 niivõrd, kuivõrd nimetatud säte takistab professionaalsete postisaadetiste ettevalmistajate puhul, sõltumata asjaolust kas tegemist on iseteenindajaga, kes osutab teenust ühele saatjale, või paljudele klientidele teenust osutava ettevõtjaga, kohaldada kogusest sõltuvaid soodustustariife osalise teenuse osutamisel postisaadetiste Deutsche Post AG kirjade sorteerimiskeskustesse toimetamisel.
   Saksamaa Liitvabariik väidab EÜ artikli 230 lõike 2 alusel esitatud hagiavalduses, et vaidlustatud otsus rikub nii EÜ artiklit 82 kui ka postiteenuse direktiivi 97/67/EÜ, (1) sest:
   
               —
            
            
               komisjon leiab ebaõigelt, et Saksa õigusaktis sätestatud tingimus suurendas universaalteenuse osutaja Deutsche Post AG valitsevat seisundit turul seisundit reserveeritud valdkonnas, mis puudutab postisaadetisi ettevalmistavat turuosa;
            
         
               —
            
            
               et saatja poolt iseteeninduse kasutamise erineva kohtlemise puhul võrreldes professionaalsete postiteenuse osutajatega ei ole tegemist diskrimineerimisega EÜ artikli 82, täpsemini postiteenuse direktiivi artikli 15 viienda taande mõttes;
            
         
               —
            
            
               et vaidlustatud otsusega sekkuti ennetähtaegselt Deutsche Post AG eksklusiivlitsentsiga reserveeritud õigustesse, mis on lubatud postiteenuse direktiivi artikli 7 lõikega 1.
            
         Lisaks väidab Saksamaa Liitvabariik, et vastupidiselt EÜ artiklis 253 sätestatule ei ole vaidlustatud otsus piisavalt põhjendatud.
   
      (1)  Euroopa Parlamendi ja Nõukogu 15. detsembri 1997. aasta direktiiv 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta (EÜT L 15, lk 14).